Sitting on Top of the World

«Sitting on Top of the World» (òg kalla «Sittin' on Top of the World») er ein folk-blues-song skriven av Walter Vinson og Lonnie Chatmon, medlemmar av Mississippi Sheiks, eit populært country-bluesband i 1930-åra. Walter Vinson hevda å ha skrive «Sitting on Top of the World» ein morgon etter å ha spelt til dans i Greenwood i Mississippi. 

Songen vart først spelt inn av Mississippi Sheiks i 1930 (på Okeh), og vart ein stor hit for bandet, og vart innlemma i Grammy Hall of Fame i 2008.

I mai 1930 spelte Charlie Patton inn ein versjon av songen (med anna tekst) kalla «Some Summer Day»” Dei neste få åra vart «Sitting on Top of the World» spelt inn av mange artistar: The Two Poor Boys, Big Bill Broonzy, Sam Collins, Milton Brown og Bob Wills & His Texas Playboys. Etter at Milton Brown spelte inn songen for Bluebird Records vart songen ein slagar i repertoaret til dei fleste western swing-band.
  
«Sitting on Top of the World» har vorte ein standard innan tradisjonell amerikansk musikk. Songen har vorte spelt inn i mange forskjellige stilartar - folk, blues, country, bluegrass, rock – ofte med store variasjonar og/eller tillegg i teksten. Teksten syner ein stoisk optimisme i møtet med kjenslemessige tilbakeslag, og songen har vorte skildra som «ein enkel, elegant destillasjon av blues».

Historie
Tittellinja «Sitting on Top of the World» vart truleg lånt frå ein velkjend popsong i 1920-åra, «I'm Sitting on Top of the World», skriven av Ray Henderson, Sam Lewis og Joe Young (gjort populær av Al Jolson i 1926). Dei to songane er derimot forskjellige, både musikalsk og i tekstinnhald (bortsett frå tittelen).

Det har vorte hevda at «Sitting on Top of the World» stamma frå tidlegare songar: «How Long, How Long» av Leroy Carr og Scrapper Blackwell, ein blueshit innspelt i 1928, og oppfølgjaren til Carr & Blackwell, «You Got To Reap What You Sow» (1929), med Tampa Red på flaskehals-gitar. Ein trur òg at Tampa Red komponerte melodien til «Sitting on Top of the World».

Kjende innspelingar
 Bob Wills (1935)
 Ray Charles (1949)
 Sonny Terry & Brownie McGhee (1955)
 Howlin' Wolf (1957)
 Bill Monroe (1957)
 Carl Perkins (1958)
 Memphis Slim (1961)
 Big Joe Williams & Victoria Spivey (1962 – med Bob Dylan på munnspel)
 Doc Watson (1962)
 Grateful Dead (1967)
 Cream (Wheels of Fire (In the Studio) album – 1968)
 Cream (Goodbye album (konsertversjon) – 1969)
 Chet Atkins (1968)
 Jerry Reed (1969)
 Howlin' Wolf (1970) Howlin' Wolf London Sessions med Eric Clapton & Steve Winwood
 The Jelly Roll Kings
 Sam Chatmon (1974)
 John Lee Hooker (1974)
 Chris Smither (1984)
 The Seldom Scene
 Nitty Gritty Dirt Band (1989)
 Ronnie Earl (1990)
 Lonesome River Band (1991)
 Bob Dylan (Good as I Been to You - 1992)
 Jack Bruce (1993)
 Taj Mahal (1993)
 BBM (Bruce-Baker-Moore) (Around The Next Dream album - 1994)
 Greg Kihn (1994)
 Nomeansno (Mr. Right & Mr. Wrong - 1994)
 Hans Theessink
 Blackfoot - After The Reign Album (1994)
 Othar Turner
 North Mississippi Allstars
 Willie Nelson (2000)
 Van Morrison & Carl Perkins (Good Rockin' Tonight album - 2001)
 Bill Frisell (2002)
 Ellen McIlwaine (2002)
 Jack White (2003 – filmen "Cold Mountain")
 Harry Manx (2004)
 Richard Shindell (2007)
 B.B. King (2008)
 Matt Schofield (2010)

Kjelder
Denne artikkelen bygger på «Sitting on Top of the World» frå ,  den 12. mars 2011. 
 oppgav desse kjeldene:

Songar frå 1930
Bluessongar
Bluegrass-songar
Western swing-songar
Howlin' Wolf-songar
Bob Dylan-songar
B.B. King-songar
Van Morrison-songar
Willie Nelson-songar
Ray Charles-songar
Cream-songar
Grateful Dead-songar
Nitty Gritty Dirt Band-songar